Nesiem dve tony bauxitu.
Úplne sa mýliš.
Je to návrat k ideálom Lenina a Stalina.
Prosím ťa.
Prišla som otestovať nové kotviace svorky,
nie diskutovať o politike.
Už som ich otestoval.
Fungujú dobre.
Kiežby Hviezdnemu mestečku tvoj názor stačil.
Poď!
Gorbačov a jeho kamoši ťa už nebudú ochraňovať.
Nová doba, Svetlana Zacharovová.
Áno.
A Korženko nás zachráni tak ako Stalin?
Bude strieľať disidentov v lese
a hádzať ich telá do jám?
Stalin vyhral Veľkú vlasteneckú vojnu.
Tú vojnu vyhrala krv celej generácie.
Nie Stalin.
Pozri, západ pošliapal po Matke Rusi!
Korženko nás vráti do časov,
keď svet žil v strachu pred našou mocou.
Nie si realista, Vasilij.
Ty si zradkyňa.
Pľuješ na vlastnú kultúru
a rozťahuješ nohy západu.
Strč sa.
Ty sa strč.
Toto je blbosť!
Vydýchni, inak ti prasknú pľúca!
Mayday, Mayday! Údolie šťastia, potrebujeme transport z depa jeden.
ROZDELENÝ DOM
PRE CELÉ ĽUDSTVO
...možno sa už nepreberie.
Hovorila som s prezidentom Korženkom a dožaduje sa dôsledkov.
Ježišikriste.
Čo povedal Majakovskij?
Vasilij je stále v bezvedomí. Má vážnu dekompresnú chorobu.
Ešte pár dní bude v hyperbarickej komore.
A potom budú vedieť, či má dlhodobé následky.
Posledné týždne sa to stáva čoraz častejšie
od prevratu v Moskve.
Rus proti Rusovi.
Toto sa nemôže stávať, Ed. Nie tu hore.
Čo chceš povedať?
Stiahnem ju z letov.
Len preto, že prehral bitku, nie je nevinný.
Svetlana mohla Galkina zabiť.
Ale nezabila.
Tak či tak, na neurčito ju vyraďujem z letov.
No tak, Dani. Vieš, čo pre ňu lety znamenajú.
Áno. Ale za to, čo urobila, musí čeliť následkom.
60 solárnych dní bude na základni bez mzdy.
Mala by si to zvážiť.
Povedala si to sama. Je jednou z najlepších pilotiek.
Ak chceš, aby sme nezaostávali s misiou s asteroidmi,
len veľmi ťažko nájdeme niekoho, kto sa jej vyrovná.
Už som sa rozhodla.
Priveď ju.
Svetlana.
Súdružka Zacharovová.
Prečítala som si správu o nehode
a prijala som rozhodnutie o vašom treste.
Je to irelevantné.
Ako to myslíš?
Ozvali sa z Hviezdneho mestečka. Odvolali ma do Moskvy.
Vrátim sa domov loďou Unity.
Unity odchádza zajtra.
Prečo?
Pôjdem pred súd za napadnutie a zločiny proti vlastencovi Sovietskeho zväzu.
Počkať. To nedáva zmysel.
Sovieti ešte nikdy neodvolali kozmonauta pre niečo takéto.
Vasilijho rodina je prepojená s novým režimom.
VESMÍRNE STREDISKO
Podľa toho, čo som počula o politickej odplate
pod novou sovietskou vládou,
nesúhlasím s tým, aby som ju za týchto okolností poslala späť.
Ako veliteľka Údolia šťastia
je bezpečnosť posádky mojou hlavnou prioritou.
Musím povedať, že v tomto súhlasím s veliteľkou Poolovou.
Nemôžeme sa prizerať, ako ju posielajú do gulagu.
Rozumiem, Will, áno. Ale...
kvôli Charte M-7, ktorú Wilsonová vyrokovala
s Gorbačovom, to nie je jednoduché.
Píše sa to tam.
Ak chce krajina odvolať z Marsu svojho občana,
má na to právo.
Budeme sa teraz podlizovať tomu šialencovi?
O podlizovaní nikto nič nepovedal.
Prezident chce obhájiť správnu vec.
Históriu netvoríte, že sa rozprávate len s ľuďmi, ktorí súhlasia.
Povedzte nám viac o novej riaditeľke Roskosmosu.
Aby som vedel, s kým máme dočinenia.
Irina Morozovová.
Z toho mála, čo o nej vieme,
bola súčasťou bezpečnosti a sledovania
vo Hviezdnom mestečku od roku 1969.
Je z elitnej ruskej rodiny v Moskve.
Zdá sa, že si znepriatelila Gorbačovov režim
rovnako ako väčšina KGB, a asi preto podporila Korženka.
Máme správy, že pomaly očisťuje Roskosmos od tých,
ktorí nie sú verní novému režimu.
A zdá sa, že aj na Marse už vyrovnáva účty.
Kozmonautka Zacharovová otvorene podporovala Gorbačova.
Určite dosiahneme kompromis.
Ak som sa dokázal dohodnúť s odbormi, určite to zvládnem aj s ňou.
Rád pracujem s Rusmi.
Sú priami.
Nechodia okolo horúcej kaše.
Len si to musíme vyrozprávať.
Tu je spodná bielizeň pre Libes,
zubná niť pre Crouse,
ponožky pre Haloteka.
- Nech sa páči. - Dobre.
Mám ďalšie objednávky.
David Markman chce viac sušeného mäsa.
A Reilly chce viac porna.
Toto sú jeho preferované žánre.
Reilly, ty chorý bastard.
Chorý bastard s peniazmi.
Môj obľúbený druh.
A Lee mi dal objednávku od Severokórejčanov.
Chcú krém na mykózu, energetické tyčinky a tričká Fruit of the Loom.
Tento trh Severnej Kórey.
Toto je zlatá baňa.
Keď sme pri tom, niečo nové o tej špeciálnej požiadavke?
Náš kamarát z Kórey sa pýtal.
Môj partner na tom pracuje. Povedz Leeovi, nech je trpezlivý.
Tvoj...
Tvoj partner, ako dlho s ním pracuješ?
Mnoho rokov. Je to priateľ.
Pracovali sme spolu na Mesiaci. Teraz pôsobí na Zemi.
A ten tvoj partner, mal by záujem aj o iný obchod?
Ak by sme našli niečo tu hore, čo by sme mohli predať dole?
Čo by ľudia na Zemi z tejto pustatiny chceli?
Dcére som poslal kameň z Marsu.
Vlastne mi ho našla Sam,
ale je to vzácne vulkanické sklo.
Kameň?
Vypočuj si to.
Ten kameň, čo si jej poslal, sa jej páči, ale nenahnevaj sa.
Boli sme v obchodnom dome,
a pozerala som si náušnice a...
A, samozrejme, Lily sa hrala so svojím novým kameňom.
A majiteľka klenotníctva sa ma začala pýtať,
odkiaľ ho máme.
Tak som jej povedala.
A počúvaj, na mieste mi zaň ponúkla päťtisíc.
Povedala, že z neho urobí šperky
a chce ich viac.
Ak by ich tvoj partner dodal Amande,
mohla by to byť veľká príležitosť.
Takže už importujeme aj exportujeme, hm?
Prečo nie?
Nie. Miloš, toto nerobíme.
Mám systém. Rovnaký systém, už roky.
Iľja, za pár gramov dostala päťtisíc.
Aj tu je to vzácne.
Vieš si predstaviť tie možnosti?
Nie, musíme byť opatrní. Rozumieš?
Ak chceme posielať veci dole, potrebujeme viac ľudí.
Viac ľudí znamená väčší risk.
Viac úst, ktoré treba nakŕmiť. Viac spôsobov, ako sa to môže posrať.
Môj spôsob je ten najlepší, Miloš. Rozumieš?
Áno, rozumiem.
STREDISKO MOLLY COBBOVEJ
A úprimne dúfam,
že my dvaja nájdeme na túto situáciu rozumné riešenie,
ktoré je prijateľné pre obe krajiny.
Koniec koncov sme partneri.
To teda sme.
Ako partneri si vážime vašu spoluprácu
s vrátením Svetlany Zacharovej do zväzu, aby čelila spravodlivosti.
Bola to len malá potýčka. To je všetko.
Je to tu napäté.
Všetci sú pod tlakom, aby spustili program asteroidov.
A čo som počul, Galkin sa zotavuje.
Najlepšie to asi vyrieši veliteľka Poolová priamo tam.
Tu nejde o jeho zotavenie.
Kozmonautka Zacharovová porušila sovietske zákony, pán riaditeľ.
Tak či tak, veliteľka Údolia šťastia má situáciu pod kontrolou.
Naša charta jasne stanovuje, že žiadny člen Aliancie M-7 nemá moc
nad disciplínou na základni.
Takú právomoc má veliteľ základne.
Toto nespadá pod disciplínu základne.
Ako som povedala, toto je o presadení zákona. Sovietskeho zákona.
Zacharovová je sovietska občianka a napadla sovietskeho občana.
A Charta M-7 tiež jasne udáva,
že máme právo podľa vlastného uváženia odvolať akéhokoľvek Sovieta.
Právo, ktoré by sme chceli uplatniť.
To nie je také jednoduché, Irina.
Ako viete, tá dohoda sa prijala, keď bol hlavou ZSSR Gorbačov,
ale po zmene vlády, ktorú ste nedávno zažili...
Mám tomu rozumieť tak,
že keď sa prezidentom USA stal Albert Gore,
všetky dohody prezidentky Ellen Wilsonovej prestali platiť?
To...
To nie je rovnaké.
Vôbec.
Poďme k veci, čo vy na to?
Trváte na tom,
lebo strýko Vasilija Galkina má blízke vzťahy s novým premiérom.
To je propaganda, ktorú šíria odporcovia novej vlády.
Galkinova rodina v tomto nehrá rolu.
Rovnako, akoby to nehralo rolu u vás.
Skutočnosť je však taká, že USA tento presun neschvália.
Ak sa nebudete riadiť
podmienkami, ktoré sme si odsúhlasili v Charte,
tak budeme nútení zvážiť našu účasť v Aliancii M-7.
Tak to nedopadlo dobre, však?
Dobrý deň všetkým.
Máme toho na programe veľa.
Začnime.
Prvá téma dňa.
Američania sa rozhodli nebrať ohľad
na podmienky v dohode o Marse
a odmietajú poslať späť kozmonautku Zacharovovú,
aby čelila spravodlivosti za svoju agresiu voči synovcovi
vysoko postaveného člena nového politbyra.
Tomuto neslýchanému konaniu musíme vzdorovať.
Na odpovedi sa pracuje.
Budú čeliť následkom tohto konania.
Riaditeľka...
bolo by múdre prehodnotiť toto stanovisko.
Ak chceme opäť spustiť program asteroidov,
Zacharovová by mala ostať na svojom poste.
Naznačujete, že Zacharovová,
v skutočnosti nenapadla Vasilija Galkina?
Nie, ja...
Ak by vás bodli do chrbta, súdruh Babanin,
vrátili by ste dýku späť útočníkovi?
Nie, samozrejme, že nie.
To som si myslela.
Musíme zistiť, či môžeme Američanom znova veriť.
Z toho dôvodu
nebudeme opäť spúšťať program asteroidov,
kým nezistíme, čo sa pokazilo počas misie Kronos.
Tragédii, ktorá stála život nášho milovaného súdruha Kuznecova.
Súdruh Semenov, máte pripravenú predbežnú správu
z vyšetrovania nehody počas záchytu asteroidu XF Kronos?
Áno.
Súdružka Volkovová, mohli by ste ich rozdať?
Hneď to bude.
Jednu kópiu dajte aj Margaret Reynoldsovej.
Chcem, aby si prešla zistenia.
Prepáčte, ale urobili sme len kópie pre...
Dajte jej Babaninovu kópiu.
Súdruh Semenov, pokračujte prosím.
Americký dizajn bol chybný.
Problém spôsobilo podkritické tlmenie harmonického kmitavého pohybu,
ktoré vyvolal systém kontroly výšky lode.
Motor riadenia výšky na Rangeri-1 spustil...
PRISPIEVAJÚCE FAKTORY
MECHANICKÉ ZLYHANIE
PODÚROVEŇ 3
Poolová ju chráni.
A len si tak chodí, akoby sa nič nestalo.
A s riaditeľom sa na tom smejú.
A počula som, že Vasilij bude asi ochromený.
Mozgová smrť.
- To mi povedal Manuš. - Naozaj?
Stavil 20 dolárov, že Vasilija pošlú domov
a kozmonautke len klepnú po prstoch.
Nie. Naozaj si to myslíš?
Máme ti to nakresliť? Svetlana má špeciálne postavenie.
Ona je kozmonautka a Vasilij je poddaný ako my.
Garantujem ti, že by to bol iný príbeh,
ak by jeden z nás poslal do nemocnice jedného z nich.
- Nie. - Úplne iný príbeh.
Decká, Vasilij je dosť otravný.
Čo? Viete, že to tak je. Viete to.
A preto to je v pohode?
Nie, dobre. Tak som to ne...
Nie, pravdou je, že im je jedno, ak sa niekto z nás zraní, alebo horšie.
Hej, Sam. Máš chvíľu?
Áno.
Už je to dosť. Musí to prestať.
Hovorím ti, tak to je.
Ten obsidián. Pamätáš, kde si ho našla?
Áno. Bolo to pri plošine Peckinpah.
Bolo ich tam viacej.
Vzala by si ma tam zajtra ráno?
Mohol by som ich poslať na Zem. Dám ti podiel.
Ako môžeš myslieť na predávanie blbých kameňov,
keď Vasilij leží v hyperbarickej komore?
S tým teraz nič neurobíme,
len nesmieme hrať podľa pravidiel tých hajzlov.
Takže ti ide o spravodlivosť, nie o plné vrecká?
Nemôže mi ísť o oboje?
No tak. Mám dohodu s vedúcim skafandrov.
Dá mi tlakový skafander.
Ale nemám prístup k roveru ako ty.
Ideš do toho?
Nie.
Dobre, urobím to ja.
Dopekla.
Počkajte.
Môžem?
Rovnaký priemer a hmotnosť.
Múdre.
Kiežby káva za tú námahu stála.
V tomto bode beriem čokoľvek.
Ďakujem.
To sú výpočty vektora otáčania protokolov nového zachytávania asteroidov?
Áno.
Áno, a priznávam,
že nedokážem získať konečný elementárny model na replikáciu.
Môžem?
Ak zmeníte referenčné rámce,
budete mať väčšie šťastie pri invertovaní matice.
Ďakujem.
Sme si kvit.
Tatiana Alexandrovna Volkovová.
Ja som Margaret.
Viem, všetci vieme, kto ste.
Nikto ma však ani nepozdraví.
Riaditeľka Morozovová...
dala jasne najavo, že si máme držať odstup.
Tak prečo ste mi teraz pomohli?
Žena bez kávy je nebezpečná žena.
To je pravda.
Dobrú noc.
Dobrú noc, pani Reynoldsová.
Skúsili ste reštartovať hlavný server?
Dvakrát. A tiež procesory centrálnej procesorovej jednotky.
Nič. Všetko to je v cyrilike.
Hneď som späť.
Jevgenij, neviete, čo sa deje s používateľským rozhraním?
Celý je v cyrilike.
Áno. Roskosmos sa rozhodol prestaviť počítačový systém
späť na pôvodné sovietske parametre.
Čože? To vážne naruší operácie.
Ako veliteľka základne všetky zmeny...
Sovietsky zväz vás už neuznáva za veliteľku.
To nemyslíte vážne.
Prepáčte.
To je ale hajzel.
Myslel som, že tieto sračky sú už za nami.
Vyzerá to tak, že všetky krajiny blízke Sovietom sa k nim pridali.
ESA a JAXA sú s nami. ISRO je ako vždy zdržanlivá.
Čo na to hovorí Houston?
Hobson to preberá s Moskvou, ale nevyzerá to dobre.
Zaťali sa a stále chcú, aby sme Svetlanu poslali späť na Zem.
Kiežby tu bol Kuz. On by tieto sračky netoleroval.
Áno, to si píš.
Pochybujem, že je po tom, tak urobte bezpečnostné kontroly.
Urobte plnú diagnostiku na zariadeniach, vašich stanovištiach
a uistite sa, že všetko funguje.
Palmer, urobme bezpečnostnú kontrolu celej základne.
Či nemajú za lubom aj niečo iné.
A okamžite niekoho umiestnite pred izbu Svetlany Zacharovovej,
aby ju Sovieti nezajali.
Dobrý nápad.
Dobre. Všetci máte rozkazy.
Stretnime sa tu o dve hodiny.
Dobre.
Ako to je vôbec možné, Eli?
Viete, pane...
Pred mesiacom bolo Údolie šťastia symbolom medzinárodnej spolupráce.
A teraz to je fontová línia novej studenej vojny.
Pán prezident, pracujem na tom, ale nová riaditeľka Roskosmosu...
Pamätáte si môj príhovor v Chicagu, však?
Povedal som, že studená vojna sa skončila.
Myslíte, že to nebudú dookola púšťať až do volieb?
To sa nestane. Vyriešim to.
To by som vám radil.
A môžem...
Budúcnosť Aliancie M-7 je spochybnená
po diplomatickej kríze
pre právny status kozmonautky Svetlany Zacharovovej.
Medzinárodná kooperácia bola doteraz pre kolóniu na Marse príznačná.
Ale to sa asi zmenilo,
po tom, čo niekoľko krajín M-7 odmietlo podporiť snahy Gorovej vlády
na ochranu Zacharovovej pred represáliami nového sovietskeho režimu.
Narastajúci konflikt podnietil obavy,
že to môže opäť zvýšiť napätie medzi dvomi veľmocami
po prvýkrát od začiatku 90. rokov.
Vzhľadom na to, čo je v stávke,
musí byť táto záležitosť vyriešená pohotovo,
ale rozvážne a bez unáhleného záveru.
AYESA O KRÍZE NA MARSE
Je to otázka, ktorú si všetci kladú.
Bojíte sa, ako súčasná diplomatická kríza
medzi Spojenými štátmi a Sovietskym zväzom
ovplyvní finančné postavenie Heliosu?
Vôbec nie. Helios je medzinárodná spoločnosť.
- Nie sme do toho zapojení. - Shaw.
Máš môj skafander a kameru?
Dosť dobré, čo?
Dev Ayesa je opäť vo vedení.
Teším sa, ako im tam dole nakope zadok.
Hej, srať na neho.
Čo máš proti Devovi?
Veľa mojich známych pripravil o prácu.
Nekaz zábavu.
Tu máš kameru a chladiaci odev.
Skafander ti prinesiem.
Veci si daj do tamtej skrinky.
...lebo Helios je servisná spoločnosť. A ja to zmením.
Aby sme sa vrátili k pôvodnej vízii.
Vybudovanie fungujúcej kolónie na Marse.
Nie len pre astronautov a vedcov,
ale pre kohokoľvek, kto tam chce ísť.
Ahoj, ako?
Na povrch idem prvýkrát.
Urobím pár fotiek pre decká.
Tu je tvoj skafander.
Nemôžem dostať taký, ako má on?
Tie sú rezervované.
Ak tam chceš ísť dnes, k dispozícii máme len tento.
Zapni si vysielačku.
Má takto smrdieť?
Sú na tamtej plošine, pútnik.
Už nás sledujú dva dni.
Len jeden kmeň nosí takú vojnovú čelenku.
Kmeň komančov.
Nepozeraj sa, ty hlupák!
Kde, do pekla, sú?
Sam povedala, že sú tu.
Bingo.
Dopekla.
Kurva!
Bože!
Veliteľka Poolová?
Prepáčte, že vás ruším...
Čo máte na srdci?
Nuž...
Madam, tam dole máme...
máme obavy o to, ako ste riešili situáciu so Svetlanou Zacharovovou.
Kto?
Niektorí zamestnanci Heliosu.
Pozrite, Vasilij bol náš kolega
a máme pocit, že trest kozmonautky Zacharovovej
by mal byť vhodnejší.
Ako viete, aký dostane trest?
Počuli sme, že ju možno nepošlete späť.
Počuli ste?
Aha.
Dobre.
Rozprávala som sa so všetkými, čo tam boli,
a netušíte, aká je tá situácia komplikovaná.
- Takže ma ospravedlňte... - Je v hyberbarickej komore.
Z dusíka v krvi môže mať mŕtvicu, ochrnutie či niečo horšie.
A ona si tu vykračuje, akoby sa nič nestalo.
To nie je správne.
Viete, že nie.
Ako na tom je, doktor?
Hlavnou obavou je plynová embólia v cievach.
Nedá sa to predpovedať.
Ale je silný. Môžeme dúfať.
Čo si myslíš o celej situácii?
My dvaja sme si prešli aj horším.
Ahoj, kde je Miles?
Musíme dostať obsidián do nákladu.
Odkiaľ to mám vedieť?
Myslel som, že si šla s ním.
Nie, nie, on...
Požiadal ma, ale odmietla som.
Už sa mal vrátiť.
Prešlo už takmer päť hodín.
Musíme ho nájsť.
Miles, tu Sam. Počuješ?
Miles, tu Samantha, počuješ? Prepínam.
Waters, rover 7, prichádzam k plošine Peckinpah.
- Asi vidím, kam šiel. - Rozumiem.
Nie, nie, nie.
Vďakabohu. Miles? Miles, si v poriadku?
Miles. Miles. Miles!
VYSOKÁ SPOTREBA KYSLÍKA
Sam, našla si ma. Našla si ma.
Vďakabohu. Vďakabohu. Musíš ma odtiaľto dostať, Sam.
Čo sa stalo?
Počuješ ma? Ako si sa tam dole dostal?
Asi nefunguje vysielačka. Počkaj, dostanem ťa odtiaľ.
Spadol som a asi som si pri tom zranil ruku.
Ďakujem, že si po mňa prišla.
Ty blbý idiot!
- Čo je, do riti, s tebou? - Sam!
Tá nádrž je jediný dôvod, prečo nie si mŕtvy.
- Sam, upokoj sa! - Šibe ti?
Sam, Sam, upokoj sa.
Nehýb sa.
Opatrne.
Dobre, hotovo.
Ďakujem.
Rover 7, Waters, ozvi sa. Našla si Milesa? Ozvi sa.
- Mali by sme sa vrátiť. - Áno.
Waters, rover 7, našla som ho. Je v poriadku. Ideme späť.
Skvelé správy, rover 7. Daj mu za mňa facku.
Je to presné?
Áno.
Do mojej kancelárie.
Sadnite si.
Ostaňte tu.
Sadnite si, súdruh Semenov.
Práve si prechádzame správu z nehody,
ktorú vydalo vaše oddelenie.
Je nejaký problém?
Povedzte mu, čo aj mne.
V kotviacich skrutkách v asteroide bola výrobná chyba
na strane Roskosmosu, ktorú nezachytila kontrola kvality.
Nesplnili špecifikácie
a nemali byť osvedčené na použitie.
To bola jedna z hlavných a základných príčin zlyhania.
A čo veliteľ Baldwin, ktorý povolil výstup do vesmíru?
Vaša správa jasne hovorila o problémoch vo velení a riadení,
ale aj keby všetko vyšlo podľa plánu,
tie kotviace skrutky by zlyhali.
A rovnako tak aj misia.
Toto vaša správa nespomína.
Nebudem tu sedieť
a počúvať Američanku, ako ma obviňuje...
Budete tu sedieť, kým vás neprepustím.
Keď túto správu dostane NASA, všetky výpočty overia
a potom to spoja do spoločnej správy o nehode.
Uvedomia si, že približná pevnosť ťahu skrutiek
nemôže byť určite správna.
A Roskosmos môže byť obvinený z ututlávania.
A vláda prezidenta Korženka by sa strápnila pred celým svetom.
Pani riaditeľka...
Ste dobrý inžinier.
Vedeli ste o tom, však?
Ale nezahrnuli ste to do správy.
Prečo?
Bola to chyba jednotiek, ktorú urobili v prvých štádiách výroby.
NASA poslala špecifikácie skúšok krútivej sily
v systéme libier a stôp, ale my používame metrický systém.
A niekto urobil chybu v konverzii.
Skrutky testom prešli a poslali sme ich.
Až po nehode...
sme našli chybu.
Kto urobil chybu v konverzii?
Výpočty robil môj tím,
a preto som za to zodpovedný.
Konečne...
nejaká zodpovednosť.
Skvelá práca, Margaret. Ostaňte tu.
Poďte, Kirill.
To je báseň, ktorú napísal Puškin v roku 1825.
Napísal ju pre Annu Petrovnu Kernovú, s ktorou mal aféru.
„Vzdialený v temnom exile sa dni pomaly ťahali.
Bez slávy. Bez inšpirácie.
Bez života. Bez sĺz. Bez lásky.
Potom sa môj duch prebudil a objavila si sa ty.
Ako prchavá vidina. Ako duch čistej krásy.“
Dnes ste Sovietskemu zväzu urobili službu.
Aj mne.
Toto je pre vás.
Je to fotografia inžinierov nášho riadenia letov v roku 1969.
Sergej?
Poznali ste ho?
Áno.
Pracovali sem spolu. Dlho.
Bol to môj blízky priateľ.
Prijmite to ako znak vďaky za to, čo ste dnes urobili.
Čo sa mu stane?
Kirilllovi?
Nájde si nové zamestnanie.
Chcela som vás tu, lebo viem, čo dokážete.
Oni všetci sa boja.
Boja sa vlastných tieňov.
Vy ste iná.
Američania vás brali ako samozrejmosť.
Ja nie.
A uisťujem vás, že práca, ktorú spolu dosiahneme,
nás vezme hlboko do vesmíru.
Ďakujem, riaditeľka.
Zrýchlite tempo.
Zrýchlite tempo. Zrýchlite tempo.
- Sklapni. - Zrýchlite tempo.
- Zrýchlite tempo. Zrýchlite tempo. - Sklapni!
Zrýchlite tempo.
- Zrýchlite tempo. - Sklapni!
- Ty blbá krava! - Zrýchlite tempo.
Eli, čo sa deje?
Prepáč, ja len...
Nechcela sklapnúť.
Obaja vieme, že problém nie je bicykel.
Viem. Prepáč.
Prezident mi vynadal. Bol dosť naštvaný.
Ako naštvaný?
Trochu naznačil, že sa mi podarilo obnoviť studenú vojnu.
To ma mrzí. Viem, aká je táto práca ťažká.
- Som v pohode. Len... - Nie si v pohode, Eli.
Zase máš vysoký cholesterol. Nespíš.
Kvôli hemoroidom si takmer ani nemôžeš sadnúť.
Po tomto sa mám cítiť lepšie, Kath?
Nemusel si túto prácu vziať.
Ja viem.
Len som... Cítil som, že je to...
- Tvoja povinnosť. - Áno.
Viem. Ale nie je tomu koniec.
Nie je to tak, že sa jedného dňa zobudíš a rozhodneš sa, že si niečo zmenil.
Jediná zmena, ktorá sa mi podarila, je, že som zničil našu alianciu na Marse.
Zvládneš to. Ako vždy.
- Nezaslúžim si ťa. - Nie, to teda nie.
Už len pár rokov. Sľubujem, že ti to vynahradím.
Už sme si mali užívať dôchodok
a cestovať po svete.
Na cestovanie máme celý život.
Kým dosiahneš, čo chceš, nebudeme mať zdravé kolená.
Pláž na Arube teraz znie naozaj lákavo.
Alebo výletná plavba po Níle.
Vieš čo?
Čítala som o jednom chráme v Indii.
V Indii?
Bol krásny, Eli.
Nie je to Tádž Mahal.
Je na juhu.
Ako sa volá to mesto pri Indickom oceáne?
Eli?
Nie, len...
Asi som práve na niečo prišiel.
- Musím ísť do strediska. - Teraz?
Ďakujem. Ľúbim ťa.
Eli.
Stále máš tepláky.
India?
Je to jediná neutrálna krajina v M-7.
Po návrate na Zem Svetlanu prijmú.
Budú ju súdiť v Indii?
Korženko a prezident Gore to už schválili.
A keď bude na lodi Unity,
Roskosmos súhlasil, že sa bude riadiť podmienkami v Charte
a ja budem základni opäť naplno veliť.
To je všetko fajn, ale čo Svetlana?
Nemôžeme ju hodiť vlkom.
Nie, samozrejme, že nie.
Bude to spravodlivý proces.
Na dôkazy sa pozrie nezávislý sudca.
A Sovieti sa budú tej dohody držať?
Ministerstvo zahraničných vecí to podpísalo.
Majú pocit, že vďaka bezpečnostným protokolom
dokážeme odvrátiť akúkoľvek odplatu.
Banda byrokratických svíň, ktorí sa chcú kryť.
Toto nie je správne. Musíš odmietnuť.
Povedz im, nech sa strčia.
Ed, už som s tým súhlasila.
Čože?
Svetlana v tom nie je nevinne, jasné?
Vážne zranila zamestnanca Heliosu.
Úmyselne alebo nie, musí čeliť skutočným následkom.
Musíš ma v tomto podporiť. Svetlana je jedna z našich najlepších.
Je pre túto základňu dôležitá.
A je dôležitá pre tím zachytávania asteroidov.
Viem.
Neposielaj ju späť. Nie... musíš nájsť iný spôsob.
Nemôžem.
Nechceš.
Nemôžem a nechcem.
Samozrejme, že nie.
Toto je také typické.
Typické čo?
Typická ty!
Vždy pripravená ustúpiť tým hore, aby si si polepšila v kariére.
Kvôli tejto práci som odišla z dôchodku.
Myslíš, že mi záleží na kariére?
Ak je to od niekoho typické, tak od teba.
To má čo znamenať?
Stále robíš výnimky pre ľudí, na ktorých ti záleží.
A teraz to robíš znova pre ňu.
Myslíš, že nevidím, čo medzi vami je?
Opäť dovoľuješ, aby ti úsudok ovplyvnili osobné pocity.
Opäť?
Gordo v Jamestowne, Danny, keď...
Čo sa stalo Dannymu nie je na mne.
Naozaj?
Nepamätáš, ako som ti tvrdila, že nie je pripravený?
Ale ignoroval si ma! Lebo si to nechcel vidieť.
Nechal si sa ovplyvniť emóciami a preto...
A preto čo?
Povedz to, Dani.
Povedz to.
Svetlana Zacharovová bude dnes večer na palube Unity.
Rozhodla som sa.
Tatiana?
Si v poriadku?
Vzala ho KGB.
Vzali koho?
Môjho mentora, Kirilla Semenova.
Nie...
Nie, to nie je...
Prepustili ho. Ona by ho...
Ale áno.
Ona je jednou z nich.
Do jeho pracovne prišli dvaja muži
a pred všetkými ho vzali.
Nikto nič neurobil.
Všetci sú to zbabelci.
A ja tiež.
Dobrý deň všetkým.
Mám dobré správy.
Američania sa vzdali.
Vďaka našej snahe
bude kozmonautka Zacharovová čeliť súdu za svoje zločiny proti ľudskosti.
Skvelá práca, ďakujem.
Máme pred sebou náročný deň, tak začnime.
Prvý bod programu...
Toto je všetko.
Transfer na loď sa začne o 30 minút.
Nie, ešte nie je koniec.
Sveta, nemusíš...
Ak hneď odídeme, dostaneme sa na podúroveň 4.
Stále tam pracujú na východnom module a je tam regulovaný tlak,
ale nikto tam nie je.
Edward.
Môžem ti tam nosiť zásoby a jedlo, kým to celé neprehrmí
a potom vymyslíme, ako tu môžeš ostať.
Edward, nedovolím, aby si si zničil kariéru tým, že budeš chrániť moju.
Odprevadím ju.
Pane. Ste si istý? Je tam veľa nahnevaných ľudí.
Povedal som, že ju odprevadím.
Rozumiem, pane.
Pripravená?
Zbohom, Edward.
Preklad titulkov: Zuzana Šplhová